Bilal Hassani (s. 9. syyskuuta 1999 Pariisi, Ranska) on ranskalainen laulaja, lauluntekijä ja tubettaja. Hän nousi ensimmäistä kertaa julkisuuteen julkaistessaan videoita ja cover-kappaleita Youtube-palveluun. Hassani edusti Ranskaa kappaleella "Roi" vuoden 2019 Eurovision laulukilpailussa Tel Avivissa. Hänet valittiin edustamaan Ranskaa voitettuaan vuoden 2019 "Destination Eurovision"-karsintakilpailun 200 pisteellä.